Abaqoqa iCongress Yabo Khupe Bakhangelele Abantu Abedlula Inkulungwane Ezintathu NgoMqgibelo
Ukhupe uxotshiwe edale lephalamende ngoba ibandla leMDC-T lazise lelidale ukuthi usexotshiwe ebandleni. Kodwa uKhupe kuthiwa waxotshwa ebandleni.
WASHINGTON DC — Owayengumsekeli kamongameli webandla le MDC-T, uNkosazana Thokozani Khuphe uthi umhlangano we congress abaquqoqa kuyanale impelasonto emuzini we Makokoba koBulawayo uzakuba ulamalunga adlula inkulungwane ezintathu njengalokho okutshiwo yisisekelo sombuso webandla. UKhuphe uyala ukunanza uMnu. Nelson Chamisa ngoba emethesa icala lokuthatha intambo zombuso okungekho emthethweni. Ukhupe uxotshiwe edale lephalamende ngoba ibandla leMDC-T lazise lelidale ukuthi usexotshiwe ebandleni. Kodwa uKhupe kuthiwa waxotshwa ebandleni. Sixoxe lesikhulumeli sikaKhuphe, uMnu. Witness Dube ukuze sizwe okunengi ngaloludaba. “Umhlangano we congress uqhubekela phambili ngoba umhlangano we congress uzabuthanisa amalunga eMDC-T amanengi kakhulu ngoba sinanzelela ukuthi abantu laba bahlala beqina ngelokuthi inational council ilamandla phakthi kwe congress,” kutsho uDube. UDube uthi izigaba zonke zelizwe zizakuba zimelwe ngabavela khona kusukela kuma district kusiya kuma province. Uthi uKhupe uphakathi kokukhulumisana lamalunga ebandla ukuthi aphathise ngemali yokwenza lumhlangano. “Kuzabuya abantu abedlula 3 000 kodwa engxenye bengehluleka ukufika i4 800,” kutsho uDube.